ལག་བསྟར་དཀའ་བའི་གནད་དོན་གྱི་ཕྱོགས་གཅིག་ནི་ཁྲིམས་བཅད་ཡང་དག་མ་ཡིན་པར་ཐུག་ཡོད་དེ།དེའི་ཁྲོད་ནས་ཀྱང་མང་ཆེ་བ་དམངས་དོན་འདྲི་ཞིབ་ཀྱི་བྱ་བ་དང་འབྲེལ་བ་དམ་པོ་ཡོད།ཁྲིམས་དཔོན་གྱིས་འདྲི་ཞིབ་བྱེད་སྐབས་ཁྲིམས་ཁང་གི་བྱ་བ་དང་དོ་བདག་གི་ཁེ་ཕན།ཡང་ན་ལག་བསྟར་གྱི་བྱ་བར་འདང་མ་བརྒྱབ་པར་རང་གི་ལག་ཐོག་གི་བྱ་བ་མཇུག་སྒྲིལ་ཐབས་ཁོ་ན་དམིགས་ཡུལ་དུ་བཟུང་ནས།ཡུལ་དངོས་བརྟག་དཔྱད་དང་ཞིབ་འཇུག་མི་བགྱི་བར་གཞུང་སྒྲུབ་ཁང་དང་ཁྲིམས་ར་ཁོ་ན་ནས་བསྡད་དེ་ཁྲིམས་ཐག་ལས་སླ་བོ་བཅད་ན།ལག་བསྟར་བྱ་བ་ལྡབ་གཅིག་གིས་ཁ་སྣོན་བྱེད་ཀྱིན་ཡོད།དཔེར་ན།དོ་བདག་ཁོ་ནའི་ངག་ལ་ཉན་ཏེ་རྒྱུ་ནོར་བགོ་བཤའ་དང་ས་མཚམས་ཐག་གཅོད་བྱས་ན།ལག་བསྟར་བྱེད་སྐབས་སུ་དོན་དངོས་དང་མི་མཐུན་པའམ་ཡང་ན་བཅད་ཁྲ་ལས་གོ་བརྡ་གསལ་བོ་སྤྲོད་དཀའ་བའི་གནས་ཚུལ་འབྱུང་བ་ལྟ་བུ།